《白云寺》
宋代·黄义贞

巘云宝刹诵瑶编，屋上灵云每见连。
知是苍穹相表异，却教瑞气日缠绵。
絪緼像护清虚界，洁白光涵兜率天。
老我欲过金子{上奥下山}，细探灵迹恨无缘。

作者简介：黄义贞，字孟廉，馀姚（今浙江馀姚西南）人。元成宗大德间徵拜博士，不就。隐居凤亭，寿一百零五岁。事见明万历《绍兴府志》卷四五。